stanford-oval/wikipedia huggingface dataset:
One (täsmennyssivu)

Wikisanakirjassa on tähän liittyvä sananselitys: .
One voi tarkoittaa muun muassa seuraavia:
"One", Metallican musiikkikappale albumilta ...And Justice for All (1988)
"One", U2:n musiikkikappale albumilta Achtung Baby (1991)
One, Angela Akin musiikkialbumi vuodelta 2005
One, Arashiin musiikkialbumi vuodelta 2005
One, Bee Geesin musiikkialbumi vuodelta 1989
One, Ida Corrin musiikkialbumi vuodelta 2008
One, Dirty Vegasin musiikkialbumi vuodelta 2004
One, Neal Morsen musiikkialbumi vuodelta 2004
One, kyproslainen popyhtye
ONE, romanialainen duo
One, Michel van der Aaan säveltämä ooppera
One, videopeli vuodelta 1997
Sukunimenä

Armand Oné (s. 1983), ranskalainen jalkapalloilija
Norteño

Norteño eli conjunto (espanjaa, tarkoittaa kirjaimellisesti "pohjoinen") on meksikolaisen populaarimusiikin tyylilaji. Tämän tanssimusisiki keskeisiä soittimia ovat haitari ja kaksitoistakielinen kitara bajo sexto. Se syntyi 1900-luvulla. Siinä on vaikutteita vanhemmasta meksikolaisesta kansanmusiikista ja on sukua polkalle. Tunnettuja yhtyeitä ovat esimerkiksi Los Tigres del Norte ja Conjunto Primavera.
Näätälä

Näätälä (v:sta 1948 ven. Овсово, Ovsovo) on kylä Kähärin kunnallishallintoalueella Viipurin piirissä Venäjällä Suomen luovuttamalla alueella. Suomelle kuuluessaan Näätälä kuului Viipurin maalaiskuntaan. Näätälä sijaitsi maalaiskunnan itäoassa Heinjoen ja Antrean rajalla Näätälänjärven itäpuolella. Sen naapurikyliä maalaiskunnan alueella olivat Nikoskela, Lyykylänjärvi ja Kurikkala. Näätälänjärven lisäksi kylän alueella oli Ryväntäjärvi ja Kokonselän eteläosa.
Vuonna 1937 Näätälän kylässä oli 395 asukasta. Näätälän asukkaiden tärkein elinkeino oli maa- ja metsätalous. Vuonna 1937 kylässä oli 615 ha peltoa, 41 ha niittyä ja 1 461 ha metsää. Teollisuuslaitoksia kylässä ei ollut.
Näätälässä toimi nuorisoseura, nimeltä Pyrkijä. Näätälän marttayhdistys perustettiin vuonna 1934.
Kansakoulut

Näätälän kylän alueella oli kaksi kansakoulua. Näätälän koulu sijaitsi kylän keskustassa ja sen koulupiiriin kuului suurin osa Näätälästä. Näätälän koulu oli perustettu vuonna 1899, jolloin myös ensimmäinen koulurakennus valmistui. Koulu tuhoutui Suomen sisällissodassa vuonna 1918. Uusi koulu valmistui vuonna 1920. Vuonna 1939 koulussa oli kaksi opettajaa ja 29 oppilasta.
Näätälän kylän eteläisimmässä osassa sijaitsi Rajaharjun kansakoulu. Rajaharjun koulupiiriin kuului Näätälän eteläosan lisäksi Lyykylänjärven kylän itäosa. Rajaharjun koulu perustettiin vuonna 1919. Kunnan ostamasta Rajaharjun kartanon päärakennuksesta tehtiin koulurakennus vuonna 1927. Koulurakennus paloi vuonna 1933 ja seuraavana vuonna rakennettiin uusi koulu. Vuonna 1939 koulussa oli kaksi opettajaa ja 43 oppilasta. Rajaharjun koulu tuhoutui talvisodassa. Jatkosodan aikana Rajaharjun koulu rakennettiin uudelleen vuosina 1943–1944, mutta koulua ei ehditty ottaa käyttöön ennen aluemenetyksiä.
Historia

Talvisodan aikana Näätälän väestö evakuoitiin Keski-Suomeen. Sodan loppuvaiheessa taistelut ulottuivat Näätälään asti. Moskovan rauhassa kylä muun Viipurin maalaiskunnan kanssa luovutettiin Neuvostoliitolle. Jatkosodassa alue vallattiin takaisin 1941 ja väestö pääsi palaamaan koteihinsa, mutta uusi evakuointi oli edessä 1944. Neuvostoliitossa Näätälä tuli kuulumaan Karisalmen kyläneuvostoalueeseen.
Nonsense (albumi)

| NONSENSE IBE |
| --- | --- | --- |

Studioalbumin tiedot
 Julkaistu: 1. toukokuuta 2018
 Tyylilaji: R&B, rap
 Kesto: 24.34
 Levy-yhtiö: Skorpioni
Listasijoitukset
  38.
IBE:n muut julkaisut
| Ibe 2017 | NONSENSE 2018 | Ibelius 2019 |
NONSENSE on rap-artisti IBE:n toinen studioalbumi. Se julkaistiin 1. toukokuuta 2018.
Kappaleet

Viraali – 2.35
Buli – 3.46 (feat. Versace Henrik)
Kerro mulle – 3.19
Kuu-ukko – 2.43
Sudet – 2.46
Muotokuva – 2.54
Online-offline – 3.19
Nonsense – 3.09 (feat. Vege)
Okrat

| Okrat |
| --- | --- |
 Aibikan (Abelmoschus manihot) kukka
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Malvakasvit Malvaceae
Alaheimo::  Malvoideae
Suku::  Okrat Abelmoschus  Medik.
Katso myös
   Okrat Wikispeciesissä   Okrat Commonsissa 
Infobox OKNimi-testi OK: 
Okrat (Abelmoschus) on malvakasvien heimoon kuuluva suku, jossa on yksitoista lajia.
Okrat ovat kotoisin trooppiselta alueelta Itä-Afrikassa, Etelä- ja Kaakkois-Aasiassa, Madagaskarilla ja Koillis-Australiassa. Suku on aiemmin yhdistetty hibiskuksiin (Hibiscus). Lajit ovat yksi-, kaksi- tai lyhytikäisiä monivuotiskasveja, joiden kaarna on lujarakenteista. Sen vuoksi joitakin okralajeja on käytetty myös kuitukasveina. Lehdet ovat vaahteran lehtiä muistuttavia, sormiliuskaisia. Tropiikin kuivilla alueilla eräät lajit selviävät kuivan kauden läpi suuren mukulan ansiosta, vaikka maanpinnan yläpuoliset kasvinosat kuolevat. Kukat muistuttavat hibiskusten kukkia ja ovat väriltään keltaisia, vaaleanpunaisia, oranssinvärisiä tai punaisia. Useita lajeja käytetään koristekasveina. Niitä voidaan viljellä yksivuotisina kesäkukkina.
Okran lisäksi tunnetuimpiin okrien suvun edustajiin kuuluu aibika, joka voi kasvaa lähes 2,5 metrin korkuiseksi. Sen varsia peittävät pienet, sukamaiset karvat. Lehdet ovat 3–7-sormisia ja jopa 45 senttimetriä pitkiä. Kukat ovat valkoisia – keltaisia ja niiden keskusta on purppuranpunainen. Kukat sijaitsevat yksittäin tai pienissä tertuissa. Kota kasvaa noin 8 senttimetriä pitkäksi.
Lajeja

okra eli vihannesokra (Abelmoschus esculentus)
aibika (Abelmoschus manihot)
Abelmoschus moschatus
Aiheesta muualla

Suomen Lajitietokeskus: Okrat – Abelmoschus
Finto: Kassu – Kasvien suomenkieliset nimet: Abelmoschus
Svelte

Svelte on ohjelmistokehys web-sovellusten kehittämiseen JavaScriptin, HTML:n ja CSS:n avulla. Sille on ominaista muun muassa nopeus ja vakiokoodin (engl. boilerplate) ja erikoissyntaksin vähyys. Nopeus on seurausta erityisesti siitä, että Svelte kääntää sovelluskoodin natiiviksi JavaScriptiksi ja pyrkii näin tekemään vähemmän työtä ajon aikana. Muita vastaavia kehyksiä ovat muun muassa React ja Vue.
Svelte tukee suoraan myös TypeScriptiä ja SCSS:ää, jotka käännetään JavaScriptiksi ja CSS:ksi esiprosessointivaiheessa.
Esimerkit > SvelteKit-demo

SvelteKit-kehyksen sisältämän demosovelluksen tiedostorakenne näyttää seuraavalta:
$ tree --filelimit 20
├── node_modules  [116 entries exceeds filelimit, not opening dir]
├── package.json
├── package-lock.json
├── README.md
├── src
│   ├── app.html
│   ├── lib
│   │   └── images
│   │       ├── github.svg
│   │       ├── svelte-logo.svg
│   │       ├── svelte-welcome.png
│   │       └── svelte-welcome.webp
│   └── routes
│       ├── about
│       │   ├── +page.js
│       │   └── +page.svelte
│       ├── Counter.svelte
│       ├── Header.svelte
│       ├── +layout.svelte
│       ├── +page.js
│       ├── +page.svelte
│       ├── styles.css
│       └── sverdle
│           ├── how-to-play
│           │   ├── +page.js
│           │   └── +page.svelte
│           ├── +page.server.js
│           ├── +page.svelte
│           └── words.server.js
├── static
│   ├── favicon.png
│   └── robots.txt
├── svelte.config.js
└── vite.config.js
Tämä demosovellus sisältää laskurikomponentin tiedostossa Counter.svelte, joka näyttää oleellisilta osin seuraavalta:
<script>
    // Tuo store-objekti, jonka avulla voidaan muuttaa
    // arvo toiseen jatkuvalla tavalla.
	import { spring } from 'svelte/motion';
    // Komponentissa on yksi tilamuuttuja, joka
    // saa kokonaislukuarvoja.
	let count = 0;

    // Käyttäjälle näytetään reaalilukuja.
	const displayed_count = spring();
    // $-nimellä merkityt lauseet ovat reaktiivisia sisältämiensä
    // muuttujien arvojen muutoksille.
	$: displayed_count.set(count);
    // Jos muuttujan nimi alkaa $:lla, se tulkitaan automaattisesti
    // store-objektiksi tavallisen muuttujan sijaan.
	$: offset = modulo($displayed_count, 1);

    // Alla olevaa funktiota käytetään yllä; tämä on sallittua JavaScriptissä 
    // deklaraationa määritellyille funktioille ({{k-en|function hoisting}}).
	function modulo(n, m) {
		return ((n % m) + m) % m;
	}
</script>

<div class="counter">
    <!-- Lisää laskuria vähentävään button-elementtiin nimetön 
         tapahtumankäsittelijä natiiville DOM-tapahtumalle "click". 
         JavaScript tulee kaarisulkeisiin ja päivittää count-muuttujaa.
    -->
	<button on:click={() => (count -= 1)} aria-label="Decrease by one">
        <!-- SVG poistettu -->
	</button>

	<div class="cv">
        <!-- CSS-tyylistä tulee dynaaminen interpoloimalla
             siihen suoraan JavaScriptiä. -->
		<div class="cd" style="transform: translate(0, {100 * offset}%)">
			<strong class="hidden" aria-hidden="true">
                {Math.floor($displayed_count + 1)}
            </strong>
			<strong>
                {Math.floor($displayed_count)}
            </strong>
		</div>
	</div>

	<button on:click={() => (count += 1)} aria-label="Increase by one">
        <!-- SVG poistettu -->
	</button>
</div>

<style>
    /* CSS poistettu */
</style>
Käyttö

Svelten käyttö onnistuu esim. SvelteKit-työkalun avulla npm create svelte@latest nimi. Tämä edellyttää Node.js-ajoympäristöä ja npm-pakettienhallintaohjelmaa. npm install asentaa sovelluksen riippuvuudet ja npm run dev käynnistää paikallisen kehityspalvelimen. npm run build tuottaa lopullisen sovelluksen konfiguraatiotiedostojen mukaan ja tämä voidaan jakaa halutulla alustalla Node-palvelimella. Osana tätä rakennusprosessia Svelte kääntää tiedostonsa optimoiduksi, natiiviksi JavaScriptiksi (luokaksi).
Rakenne > Komponentit

Svelte-sovellukset koostuvat komponenteista, jotka ovat itsenäisiä joukkoja JavaScript-, HTML-, CSS-kieltä ja Svelte-syntaksia. Komponentit määritellään omiin tiedostoihinsa. JavaScript tulee script-merkkien väliin ja CSS style-merkkien väliin – loput komponentista on Svelten laajennettua HTML-tyyppistä merkintäkieltä. JavaScriptiä voidaan sekoittaa suoraan merkintäkieleen kaarisulkeissa, kuten <h1>Hello, {name}"</h1> tai <img {src} alt="Kuvateksti." >. Samalla tavalla esim. style-direktiivi helpottaa CSS-tyylien lisäämistä suoraan elementteihin tyylillä <p style:color={color} style:--cssmuuttuja={jsmuuttuja}>...</p>.
Toisessa tiedostossa esim. Komponentti.svelte määritelty komponentti saadaan käyttöön import-lauseella, minkä jälkeen sitä voidaan käyttää HTML-elementin tavoin <Komponentti/>. Kun muuttujan (tai lauseen) tulee olla reaktiivinen toisen muuttujan arvon muutokseen, merkitään haluttu lause nimellä $, kuten $: x = teeJotain(y);. Vain muuttujaan sijoittaminen tekee muuttujasta reaktiivisen, eli JavaScript-objektin mutaatio muulla tavalla ei päivitä sovelluksen tilaa.
Komponentteja määritellessä käytetään slot-elementtiä tyylillä <A><slot></slot></A> kertomaan Sveltelle, mihin komponentin alikomponentit/elementit, kuten <A><B/></A> injektoidaan. Jos mitään injektoitavaa ei anneta <A/>, Svelte käyttää komponenttiin määriteltyä oletuselementtiä <slot><nimi>...</nimi></slot>. Jos komponentissa on taas useita slotteja, niille annetaan nimet <slot name="nimi"> ja injektoitava elementti ohjataan sinne attribuutilla <B slot="nimi"/>.
Logiikan lisääminen suoraan komponentin rakenteeseen onnistuu
ehtolauseilla {#if ...} ... {:else if ...} ... {:else} ... {/if} tai {#key arvo} ... {/key}
toistolauseella {#each xs as x (x.id)} ... {/each} ja
asynkroniselle tulokselle (Promise) syntaksilla {#await x} ... {:then y} ... {:catch e} ... {/await} tai lyhyemmin {#await x then y} ... {/await}.
Erityisiin sisäänrakennettuihin Svelte-elementteihin kuuluvat <svelte:self>, <svelte:component this=...>, <svelte:element this=...>, <svelte:window>, <svelte:body>, <svelte:head>, <svelte:options> (kääntäjän asetukset) ja <svelte:fragment>.
Rakenne > Komponenttien tiedonkulku

Kun alikomponentti tuodaan uuteen komponenttiin, tämän näkymään siirtyvät samalla komponentista jaetut muuttujat eli ns. propsit (engl. properties), kuten export let muuttuja = "oletusarvo";. Myös slotit hyväksyvät propseja, mutta nämä tulee tuoda näkyviin injektoinnin yhteydessä let-direktiivillä, kuten <Komponentti let:muuttuja={muuttuja}>...</Komponentti>. Tällöin arvo siirtyy siis toiseen suuntaan ylhäältä alas.
Komponenttien kesken voidaan jakaa tietoa myös ilman props-mekanismia kontekstien avulla. Kun komponentti kutsuu setContext-funktiota, kyseinen konteksti (mikä tahansa objekti) on saatavissa alikomponenteissa getContext-kutsulla. Kolmas tapa jakaa tietoa saman komponentin instanssien kesken on käyttää ns. moduulikontekstia: kaikki <script context="module">-merkkien sisällä oleva JavaScript ajetaan vain kerran moduulin ajon aikana, eikä jokaiselle instanssille erikseen.
Käyttäjän antamien arvojen siirtämiseksi ylös komponenttihierarkkiaa tarvitaan bind-direktiiviä, kuten <input bind:attribuutti={muuttuja}>. Eri elementeillä on erilaisia attribuutteja, joiden kanssa voidaan käyttää bind-direktiiviä joko yksi- (lue) tai kaksisuuntaisesti (lue ja kirjoita). bind:this viittaa attribuutin sijasta itse elementtiin, ja useasta elementistä voidaan ohjata arvoja yhteen muuttujaan käyttämällä bind:group-attribuuttia.
Komponenttien ulkopuolisten tilamuuttujien käyttämiseen tarvitaan ns. tietovarastoa (engl. store), joka luodaan funktioiden, kuten writable, readable ja derived avulla tyylillä export const x = writable(0);. Tätä muuttujaa käytetään sitten tuonnin jälkeen sen metodien, kuten subscribe, set ja update kautta. Metodien suora käyttö voidaan myös välttää dollarisyntaksilla $muuttuja – Svelte tulkitsee tällaisen nimen aina varastoksi.
Rakenne > Tapahtumienhallinta

Tapahtumankäsittelijän liittämiseksi komponentin/elementin tapahtumaan tehdään on-direktiivin avulla. Direktiivin ja tapahtuman lisäksi voidaan käyttää määreitä (engl. modifiers) muuttamaan tapahtumankäsittelijän toimintaa syntaksilla <button> on:click|once|stopPropagation|preventDefault={handleClick}>...</button>. Tapahtumankäsittelijä voi olla yksinkertaisen funktion sijasta myös ns. tapahtumanlähettäjä (engl. event dispatcher), jonka luomiseen käytetään Svelten createEventDispatcher-funktiota. Omien tapahtumien käsittelemiseksi tarvitaan oma ns. toimintofunktio (engl. action), joka liitetään elementtiin use-direktiivillä, kuten <div use:toiminto={{...}} on:tapahtuma={...}>...</div>.
Tapahtumat eivät nouse (engl. bubble) komponenttihierarkiassa ylös automaattisesti; ulompaan komponenttiin ei kuitenkaan tarvitse määritellä omaa edelleenlähetystä vaan pelkän attribuutin lisääminen riittää <button on:click> ...</button>.
Rakenne > Elinkaari ja siirtymät

Svelten elinkaarifunktio onMount mahdollistaa JavaScriptin ajon, kun komponentti renderöidään ensimmäisen kerran. Muita elinkaarifunktioita ovat onDestroy, beforeUpdate, afterUpdate ja tick (esim. await tick(); teeJotain();.
Animaatioiden tekemiseen löytyy työkaluja motion, easing, transition ja animate moduuleista, kuten tweened, spring, fade, crossfade ja flip. DOM-siirtymät sidotaan elementteihin transition-, in-, out ja animate-direktiivien avulla, kuten <p transition:fly="{{parametri: 10 }}">...</p>. Siirtymillä voi olla myös määreitä, kuten transition:slide|local.
Teddybears

| Teddybears |
| --- | --- |
 Teddybears esiintymässä Sommarkrysset-televisio-ohjelmassa vuonna 2014.
Tiedot
Toiminnassa:  1991–
Tyylilaji:  rock, elektroninen musiikki
Kotipaikka:  Tukholma, Ruotsi
Jäsenet:  Patrik Arve Joakim Åhlund Klas Åhlund
Entiset jäsenet:  Erik Olsson Glenn Sundell
Levy-yhtiö:  Atlantic, BMG
Aiheesta muualla
Kotisivut
Infobox OKNimi-testi OK: 
Teddybears, ilman karhun päitä, esiintymässä TV3 Tukholmassa 16.11.2006.
Teddybears (tunnettu myös nimillä Skull ja Teddybears STHLM) on vuonna 1991 perustettu ruotsalainen yhtye. Yhtyeen musiikki on rockin ja elektronisen musiikin sekoitusta.
Jäsenet > Nykyiset

Patrik Arve – laulu, bassokitara, lyömäsoittimet, koskettimet
Joakim Åhlund – bassokitara, lyömäsoittimet, koskettimet, taustalaulu, kitara
Klas Åhlund – kitara, bassokitara, lyömäsoittimet, koskettimet, taustalaulu
Jäsenet > Entiset

Erik Olsson – rummut, vibrafoni
Glenn Sundell – rummut
Diskografia > Albumit

| Vuosi | Albumi | Yhtyeen nimi |
| --- | --- | --- |
| 1993 | You Are Teddybears | Teddybears STHLM |
| 1996 | I Can’t Believe It’s Teddybears STHLM | Teddybears STHLM |
| 2000 | Rock ’n’ Roll Highschool | Teddybears STHLM |
| 2004 | Fresh | Teddybears STHLM |
| 2006 | Soft Machine | Teddybears |
| 2010 | Devil’s Music | Teddybears |
| 2016 | Rock On | Teddybears |
Diskografia > EP:t

Women in Pain (1991)
Extra Pleasure (1993)
Step on It (We Are The Best!) (vain Saksassa julkaistu) (1994)
No More Michael Jackson (2011)
Diskografia > Singlet

”Purple Rain” (1995)
”Magic Finger” (1996)
”Kanzi” (1996)
”Ahead of My Time” featuring Daddy Boastin’ (1999)
”Yours to Keep” featuring Paola (2000)
”Automatic Lover” (2000)
”Hiphopper” featuring Thomas Rusiak (2000)
”Rock ’n’ Roll Highschool” featuring Thomas Rusiak (2000)
”Cobrastyle” featuring Mad Cobra (2004, Yhdysvaltain julkaisu 2006)
”Hey Boy” featuring Swing-Fly (2004)
”Little Stereo” featuring Daddy Boastin’ (2005)
”Punkrocker” featuring Iggy Pop (2006)
”Yours to Keep” featuring Neneh Cherry (2006)
”Get Mama A House” featuring B.o.B. (2009)
”Rocket Scientist” featuring Eve (2010)
”No More Michael Jackson” (2011)
”Sunshine” featuring Malte Holmberg & Natalie Storm (2014)
”Shimmy Shimmy Style” (2014)
”What’s Your Problem?” featuring Baby Trish (2015)
”Broken Heartbeat” featuring Beenie Man (2015)
Aiheesta muualla

Viralliset sivut (Arkistoitu – Internet Archive)
Teddybears Myspacessa (englanniksi)
North-East District

| North-East |
| --- | --- |

 Sijainti
Valtio:   Botswana
Hallinto:  
 – hallinnollinen keskus:  Masunga
Pinta-ala:  5199 km²
Väkiluku (2006):  139 533
North-East District on yksi Botswanan hallinnollisista alueista. Sen pinta-ala on 5 199 neliökilometriä, ja vuoden 2006 asukasluku oli 139 533. Alueen pääkaupunki on Masunga.
Alueella on rautakautisen asutuksen jäänteitä, kalliomaalauksia ja 1800-luvulta peräisin olevia kultakaivoksia.
Oceanário de Lisboa

Oceanário de Lisboa
Oceanário de Lisboa on Lissabonissa, Portugalissa toimiva julkinen valtameriakvaario. Se on avattu vuonna 1998.
Oceanário de Lisboa koostuu kahdesta rakennuksesta: alkuperäisestä Edifício dos Oceanosista ja uudemmasta Edifício do Marista. Niitä yhdistää laaja etupiha-alue. Oceanário de Lisboassa käy vuosittain noin miljoona vierailijaa. Se on Euroopan ensimmäinen julkinen akvaario, jolle on myönnetty ISO 9000- ja 14011- sekä EMAS-sertifikaatiot.
Suomen sotatieteelliset erikoismuseot

Sotatieteelliset erikoismuseot ovat Suomessa erikseen määritellyt museot, joissa on sodankäyntiin liittyvää esineistöä ja aineistoa. Suomen sotatieteelliset erikoismuseot ovat:
Päämaja

Päämajamuseo
Maavoimat > Jalkaväki

Jalkaväkimuseo
Porilaismuseo
Raatteen Portti
Rajamuseo
RUK-museo
Taistelijan talo
Maavoimat > Ratsuväki

Ratsuväkimuseo
Maavoimat > Panssarijoukot

Panssarimuseo
Maavoimat > Kenttätykistö

Museo Militaria
Maavoimat > Rannikkotykistö

Rannikkotykistömuseo
Maavoimat > Ilmatorjuntajoukot

Ilmatorjuntamuseo
Maavoimat > Viestijoukot

Lylyn viestivarikon museo
Museo Militaria
Pioneerit

Museo Militaria
Pioneerit > Huoltojoukot

Mobilia
Sotilaslääketieteen museo
Ilmavoimat

Hallinportin ilmailumuseo
Keski-Suomen ilmailumuseo
Merivoimat

Forum Marinum
Pansion miinamuseo
Sukellusvene Vesikko
Suojeluskunnat ja Lotta Svärd-järjestö

Lottamuseo
Suojeluskunta- ja Lotta Svärd -museo
Muut sotiin liittyvät museot

Sotatieteellisten erikoismuseoiden lisäksi Suomessa on runsaasti museoita tai varsinaista museoita pienempiä pysyviä näyttelyitä tai perinnehuoneita, joissa on sotiin liittyvää esineistöä.
Tällaisia kohteita ovat muun muassa Etelä-Karjalan museo, Evakkomuseo, G. A. Serlachius-museo, Hangon rintamamuseo, Heinolan kaupunginmuseo, Heinolan sotaveteraanit ry:n perinnehuone, Helsingin Väestönsuojelumuseo, Hotelli Herttuan sotahistoriallinen näyttely, Huittisten museo, Hämeenlinnan kaupungin historiallinen museo, Ilmajoen museon Aallon patteriston perinnetalo, Imatran veteraani- ja lottamuseo, Isonkyrön Asemiesmuseo, Itsenäisyyden museo, Jalasjärven sotaveteraanien perinnetalo, Joensuun bunkkerimuseo, Joroisten maanpuolustusmuseo, Joutsijärven bunkkerimuseo, Jyrkänkosken ulkomuseoalue, Järämä-Sturmbock Stellung, Jääkärimuseo, Jääkäriprikaatin perinnetila, Kainuun museo, Kalannin veteraanimuseo, Karijoen museo, Karstulan Lottamuseon Kruukkilan perinnetalo, Kempeleen kotiseutumuseo, Kollaa-museo, Kotiseutumuseo Ignatius, Kouvolan putkiradiomuseo, Kuhmoisten ase- ja varusmuseo, Kuhmon talvisotamuseo, Kuopion sotaveteraanimuseo, Kurikan museo, Kuuskajaskarin linnake, Kymenlaakson maakuntamuseo, Lapin maakuntamuseo, Lappajärven museo, Lohjan museo, Mannerheim-museo, Marskin maja, Miehikkälän Salpalinjamuseo, Muonion kotiseutumuseo, Mäntyharjun veteraanipuiston korsumuseo, Pajamäen perinnekeskus, Perniön museo, Peurungan korsumuseo, Pietarsaaren kaupunginmuseo, Pohjois-Karjalan museo Carelcum, Pohjois-Pohjanmaan museo, Porvoon museo, Päivölän kansanopiston Mannerheim-kokoelma. Rajakenraali Raappanan maja, Rajamuseo, Ristijärven suojeluskunta- ja lottanäyttely, Saarijärven museo, Suojeluskuntain päällystökoulun ja taistelukoulun perinnetila, Suomen ilmailumuseo, Suomen Jääkärimuseo, Säkylän talvi- ja jatkosotamuseo, Taidetila Jussi Vikainen, Taistelijan talo, Taivassalaon museo, Tammelan sotaveteraanimuseo, Tampereen suojeluskunta- ja lottamuseo, Tornionlaakson maakuntamuseo, Vaasan sotaveteraanimuseo, Vapauden hinta/Finlandia House (Lantana, Florida), Viestikeskus Lokki, Vimpelin suksitehdasmuseo, Viron vapaustaisteluiden museo/Lagedi, Viro.
Suomen sotatieteelliset erikoismuseot (Aselajimuseot)
Forum Marinum
Hallinportin ilmailumuseo
Ilmatorjuntamuseo
Suomen Ilmavoimamuseo
Suomen Jääkärimuseo
Jalkaväkimuseo
Lottamuseo
Lylyn viestivarikon museo
Maneesi
Mobilia
Panssarimuseo
Pioneerimuseo
Porilaismuseo
Päämajamuseo
Raatteen Portti
Rajamuseo
Rannikkotykistömuseo
Ratsuväkimuseo
RUK-museo
Sotamuseo
Sotilaslääketieteen museo
Sukellusvene Vesikko
Suojeluskunta- ja lottamuseo
Taistelijan talo
Suomen Tykistömuseo
Viestimuseo
Obalno-kraškan tilastollinen alue

| Obalno-kraška |
| --- | --- |

 Sijainti
Valtio:   Slovenia
NUTS 2 -aluejako:  Länsi-Slovenia
Hallinto:  
 – suurin kaupunki:  Koper
Pinta-ala:  1 043 km²
Väkiluku (2021):  118 389
 – väestötiheys:  113,5 as./km²
Obalno-kraška on tilastollinen alue eteläisessä Sloveniassa, joka kuuluu NUTS 2 -aluejaossa Länsi-Sloveniaan. Alueen suurin kaupunki on Koper. Alueella asuu 118 389 asukasta kahdeksan kunnan ja 1 043 neliökilometrin alueella. Alueen asukkaista noin 87 prosenttia on sloveeneja.
Nothing Safe: The Best of the Box

| Nothing Safe: The Best of the Box Alice in Chains |
| --- | --- | --- |

Kokoelmalevyn tiedot
 Äänitetty : 1989 - 1999
 Julkaistu: 29. kesäkuuta, 1999
 Tuottaja(t): Alice in Chains, Alex Coletti, Dave Jerden, Rick Parashar, Tony Wilson, Toby Wright, Peter Fletcher
 Tyylilaji: Alternative metal Grunge
 Kesto: 62.18
 Levy-yhtiö: Columbia Records
Alice in Chainsin muut julkaisut
| Unplugged 1996 | Nothing Safe: The Best of the Box 1999 | Music Bank 1999 |
Nothing Safe: Best of the Box on grunge-yhtye Alice in Chainsin kokoelma-albumi. Sen julkaisi Columbia Records -levy-yhtiö 29. kesäkuuta 1999.
Albumi on yhtyeen ensimmäinen kokoelma-albumi. Se sisältää kappaleita Alice in Chainsin edellisiltä albumeilta Facelift, Alice in Chains, Sap, Dirt, ja Jar of Flies, sekä siinä on yksi ennen julkaisematon kappale "Get Born Again".